[{"text_idx": "#000000", "text": "Rygbi yng Nghymru: 'Cyffuriau'n gyffredin'"}, {"text_idx": "#000001", "text": "Mae traean athletwyr Prydain sydd wedi'u gwahardd oherwydd cyffuriau yn chwaraewyr rygbi o Gymru, yn o\u0302l ymchwiliad gan BBC Cymru."}, {"text_idx": "#000002", "text": "Yn o\u0302l ffigyrau diweddaraf UK Anti-Doping mae 34% o'r bobl ym myd y campau sydd wedi'u gwahardd yn chwaraewyr rygbi o Gymru."}, {"text_idx": "#000003", "text": "Mae rhaglen Week In Week Out BBC Cymru wedi siarad gyda chyn-chwaraewr ar lefel lled-broffesiynol sy'n cyfadde' defnyddio cyffuriau yn y gorffennol."}, {"text_idx": "#000004", "text": "Ni chafodd ei ddal, ond mae'n dweud bod camddefnyddio steroidau mewn rygbi yn gyffredin."}, {"text_idx": "#000005", "text": "Dywedodd y chwaraewr, sydd am aros yn ddienw: \"Mae e ym mhobman. Rwy'n credu bod pobl mwy na thebyg yn ddall i'r peth, ond os ddaw'r gwir allan fe fyddai lot mwy yn cael eu gwahardd rhag chwarae.\""}, {"text_idx": "#000006", "text": "Er bod y nifer sydd wedi cael eu dal yn ganran fechan o'r miloedd sy'n chwarae rygbi, mae 17 chwaraewr rygbi (undeb a 13) o lefel amatur i led-broffesiynol wedi'u gwahardd ar hyn o bryd, gyda'r mwyafrif wedi eu dal gydag olion o steroidau anabolig yn eu cyrff."}, {"text_idx": "#000007", "text": "Yn rygbi'r undeb mae 10 chwarae o Gymru wedi'u gwahardd allan o'r 16 sydd ar restr genedlaethol UK Anti-Doping."}, {"text_idx": "#000008", "text": "Yn rygbi 13, chwaraewyr o Gymru yw hanner yr 14 chwaraewr sydd wedi'u gwahardd ar hyn o bryd ym Mhrydain."}, {"text_idx": "#000009", "text": "Fe wnaeth Week In Week Out holi 100 o chwaraewyr rygbi'r undeb o'r clybiau ar lawr gwlad, a chanfod bod 15 wedi cyfadde' defnyddio rhyw fath o gyffur i wella'u perfformiad."}, {"text_idx": "#000010", "text": "Dim ond pump o'r 100 ddywedodd eu bod wedi cael prawf cyffuriau dros y tair blynedd diwethaf."}, {"text_idx": "#000011", "text": "Cyfaddefodd pennaeth UK Anti-Doping, Nicole Sapstead, ei bod yn frwydr barhaus i ddal y rhai sy'n twyllo:"}, {"text_idx": "#000012", "text": "\"Dwi'n credu os ydi pobl am dwyllo'r system fe wnawn nhw ddod o hyd i ffordd o wneud hynny."}, {"text_idx": "#000013", "text": "\"Mae angen ymchwil parhaus nid yn unig i'r ochr wyddonol o'r cyffuriau, ond i pam fod athletwyr yn gwneud y dewisiadau y maen nhw'n gwneud."}, {"text_idx": "#000014", "text": "\"Mewn byd delfrydol fe fydden ni'n profi chwaraewyr drwy'r amser, ond dyw hynny ddim yn realiti i unrhyw gorff gwrthgyffuriau yn y byd. Mae'n fater o fod yn effeithlon gyda'r adnoddau sydd gennym.\""}, {"text_idx": "#000016", "text": "Fe brofodd Morgan yn bositif am y steroid drostanolone a benzoylecgonine tra bod Roberts wedi profi'n bositif am tamoxifen, sy'n gallu cael ei ddefnyddio i drin canser."}, {"text_idx": "#000017", "text": "Dywedodd prif weithredwr Undeb Rygbi Cymru, Martyn Phillips: \"Fyddwn i ddim yn dweud nad yw hyn yn bwysig mewn rygbi oherwydd mae gweld un chwaraewr wedi'i wahardd yn ormod yn fy marn i."}, {"text_idx": "#000018", "text": "\"Yr her i ni - nid mewn rygbi yn unig ond mewn chwaraeon yn gyffredinol - yw cael gwared a\u0302 hyn o'r ge\u0302m, a dydw i ddim yn credu y bydd hynny'n hawdd."}, {"text_idx": "#000022", "text": "Cyffuriau: Gwahardd dau chwaraewr rygbi"}, {"text_idx": "#000023", "text": "Prif StraeonCyngor yn 'peryglu pobl ddall' gyda newidiadau ffyrddCyhoeddwyd16 awr yn o\u0302l'Balch fod gan fy mab opsiwn i ddod o hyd i'w dad'Cyhoeddwyd6 awr yn o\u0302lDadorchuddio cofeb i Max Boyce yng Nglyn-neddCyhoeddwyd52 munud yn o\u0302l"}, {"text_idx": "#000025", "text": "'Balch fod gan fy mab opsiwn i ddod o hyd i'w dad'"}]